Diari Oficial de la Generalitat Valenciana


Sumari del DOGV 4608, del 15-10-2003 (2003/10498)

Informació pública de l'acord del criteri sobre necessitats de vinculació del sòl necessari dels sectors 1, 2, 3 i 4 per a la seua afecció a la construcció d'habitatges protegits.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4608

Data del DOGV
:   15-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10669


Organisme emissor
:   Ajuntament de Benicàssim

Tipus de document
:   Anunci

Informació pública de l'acord del criteri sobre necessitats de vinculació del sòl necessari dels sectors 1, 2, 3 i 4 per a la seua afecció a la construcció d'habitatges protegits. [2003/F10722]
  
El Ple de l'ajuntament, en la sessió extraordinària celebrada el dia 18 de setembre de 2003, va adoptar, entre altres, l'acord de «Criteri sobre necessitats de vinculació del sòl necessari dels sectors 1, 2, 3 i 4 per a la seua afecció a la construcció d'habitatges protegits».
  
L'acord en la seua part dispositiva diu:
  
«Primer. Condicionar l'aprovació provisional dels sectors de sòl urbanitzable 1, 2, 3 i 4 a l'afecció del sòl necessari per a assegurar que s'edifiquen amb caràcter vinculant i mínim els habitatges protegits que a continuació s'indiquen, que suposen un 10% del nombre màxim d'habitatges a desenvolupar en parcel·les no adjudicades a l'ajuntament en cada un dels sectors segons determina el Pla General d'Ordenació Urbana aprovat l'any 1994, amb caràcter absolut:
  
- Sector 1: 75 habitatges.
  
- Sector 2: 104 habitatges.
  
- Sector 3: 111 habitatges.
  
- Sector 4: 92 habitatges.
  
Segon. Cal notificar aquest acord als presumptes urbanitzadors de cada un dels sectors als efectes d'integrar la citada mesura en la documentació aportada a l'ajuntament.
  
Tercer. Donar l'oportuna publicitat d'aquest acord mitjançant la seua publicació en el Butlletí Oficial de la Província de Castelló i en un diari no oficial d'informació oficial, així com en el Diari Oficial de la Generalitat Valenciana.
  
Quart. Contra aquesta resolució, que posa fi a la via administrativa, es pot interposar recurs de Reposició amb caràcter potestatiu davant del mateix òrgan que ha dictat la resolució. També es pot impugnar aquesta resolució directament davant de l'ordre jurisdiccional contenciós administrativa. No es pot interposar recurs contenciós administratiu fins que siga resolt expressament el recurs de reposició o s'haja produït la desestimació presumpta del recurs de reposició interposat (article 116 de la Llei de Règim Jurídic de les Administracions Públiques i Procediment Administratiu Comú, 30/1992, modificada per Llei 4/1999). Termini per a interposar el recurs de reposició: un mes a comptar des de l'endemà que reba aquesta notificació. Si en el mes de venciment no hi haguera dia equivalent, s'entén que el termini expira l'últim dia del mes. Termini per a resoldre el recurs: un mes des de la seua interposició, i contra la citada resolució no es pot interposar de nou un recurs de reposició.
  
Contra la resolució que resolga el recurs potestatiu de reposició o contra aquesta resolució que se li notifica ara, es pot interposar recurs contenciós administratiu davant del Jutjat Contenciós Administratiu de Castelló de la Plana, dins del termini de dos mesos comptats des de l'endemà de la recepció d'aquesta notificació, segons estableixen els articles 8 i 46 de la Llei 29/1998, Reguladora de la Jurisdicció Contenciosa Administrativa. No obstant això, es pot exercitar qualsevol altre recurs o acció que estime procedent. (030918P-EX/220).»
  
Cosa que es publica d'acord amb allò establert en l'article 59 de la Llei 6/1994, de 15 de novembre, Reguladora de l'Activitat Urbanística, per a la seua entrada en vigor i executivitat i general coneixement.